বাসিজ

বাসিজ (), যার আনুষ্ঠানিক নাম  সাজমান-এ বাসিজ-এ মোস্তাজাফিন (), হলো ইসলামি বিপ্লবী রক্ষীবাহিনীর (আইআরজিসি) অন্তর্গত একটি আধাসামরিক স্বেচ্ছাসেবী মিলিশিয়া এবং এর পাঁচটি শাখার অন্যতম। ফার্সি ভাষায় এই বাহিনীর একজন সদস্যকে ‘বাসিজি’ বলা হয়। জুলাই ২০১৯ সাল থেকে গোলামরেজা সোলেইমানি বাসিজের কমান্ডার হিসেবে দায়িত্ব পালন করছেন।

১৯৭৯ সালে ইরানি বিপ্লবের নেতা রুহুল্লাহ খোমেইনীর নির্দেশে এই সংস্থাটি প্রতিষ্ঠিত হয়। শুরুতে এটি মূলত বিপ্লব-পরবর্তী অর্থনৈতিক ও ভূ-রাজনৈতিক সংকটে ক্ষতিগ্রস্ত দরিদ্র, উপজাতীয় ও গ্রামীণ প্রেক্ষাপট থেকে আসা বেসামরিক স্বেচ্ছাসেবকদের নিয়ে গঠিত হয়। খোমেইনীর আহ্বানে উদ্বুদ্ধ হয়ে এই স্বেচ্ছাসেবীরাই পরবর্তীতে ইরান-ইরাক যুদ্ধে সম্মুখ সমরে অংশগ্রহণ করেন। তৎকালীন জনসংখ্যার প্রায় ৭৫ শতাংশই এই বাহিনীর সদস্য বলে দাবি করে খোমেইনী বাসিজকে ‘দুই কোটি মানুষের সেনাবাহিনী’ বলে আখ্যায়িত করেন। তিনি বিশ্বাস করেন:  বাসিজ ১৯৮১ সালের ১৭ ফেব্রুয়ারি পর্যন্ত একটি স্বতন্ত্র সংস্থা হিসেবে পরিচালিত হতো। তবে আকবর হাশেমি রাফসানজানির ভাষ্যমতে, বিপ্লবী রক্ষীবাহিনীর সাথে বাসিজের মধ্যকার অভ্যন্তরীণ রেষারেষি অবসানের লক্ষ্যে ঐ সময় ইসলামি পরামর্শদায়ক সমাবেশে এটিকে আনুষ্ঠানিকভাবে রক্ষীবাহিনীর সাংগঠনিক কাঠামোর অন্তর্ভুক্ত করে।

বর্তমানে এই বাহিনীটি তরুণ ইরানিদের নিয়ে গঠিত, যাদের একটি উল্লেখযোগ্য অংশ মূলত ইরানের সমাজের ঐতিহ্যগতভাবে শিয়া ধর্মীয় এবং রাজনৈতিকভাবে অনুগত গোষ্ঠী থেকে আসা। তারা প্রায়ই বিভিন্ন সরকারি সুযোগ-সুবিধার বিনিময়ে এই বাহিনীতে স্বেচ্ছাসেবী হিসেবে যোগ দিয়ে থাকে।Molavi, Afshin, The Soul of Iran, W.W. Norton, (2005), p.88 ইরানের ‘প্রায় প্রতিটি’ শহর ও জনপদে শাখা থাকায় বাসিজ সমাজের ওপর রাষ্ট্রীয় নিয়ন্ত্রণ প্রতিষ্ঠার একটি সহায়ক শক্তি হিসেবে কাজ করে। তারা বিভিন্ন চেকপোস্ট ও পার্কে ‘নৈতিকতা পুলিশ’ হিসেবে দায়িত্ব পালন এবং ভিন্নমতাবলম্বীদের সমাবেশ দমন করার পাশাপাশি আইন-শৃঙ্খলা রক্ষাকারী বাহিনীর সহযোগী হিসেবে কাজ করা, সামাজিক সেবা প্রদান এবং রাষ্ট্রীয় ধর্মীয় অনুষ্ঠানসমূহ আয়োজন করে থাকে।Molavi, Afshin, The Soul of Iran, W. W. Norton, (2005), p. 88, 316–318 ২০০৯ নির্বাচনী বিক্ষোভ, ২০১৭-২০১৮ ইরান আন্দোলন এবং ২০২২-২০২৩ মাহশা আমিনী প্রতিবাদ দমনে এই বাহিনীর সক্রিয় উপস্থিতি লক্ষ্য করা গেছে।<ref> বাসিজ আইআরজিসি ও ইরানের সর্বোচ্চ নেতার অধীনস্থ এবং তাদের কাছ থেকেই নির্দেশনা লাভ করে। বলা হয়ে থাকে যে, তারা ইসলামি প্রজাতন্ত্রের "কট্টরপন্থী" রাজনৈতিক শিবিরের সাথে "নিবিড়ভাবে সম্পৃক্ত" এবং তারা "নিয়মিতভাবে" সর্বোচ্চ নেতার প্রশংসা পেয়ে থাকে। ইরানের পারমাণবিক স্থাপনায় মার্কিন হামলার পর, বাসিজ বাহিনী বিশেষ করে রাতে "নিরাপত্তা নিশ্চিত করার" লক্ষ্যে শহরাঞ্চলে তাদের টহল কার্যক্রম উল্লেখযোগ্যভাবে বৃদ্ধি করে।

আইআরজিসি-এর অংশ হওয়ার কারণে, বাসিজকেও পরোক্ষভাবে মার্কিন যুক্তরাষ্ট্র, বাহরাইন এবং সৌদি আরব সরকার একটি সন্ত্রাসী সংগঠন হিসেবে অভিহিত করে। বাসিজ এর  বিরুদ্ধে প্রায়শই মানবাধিকার লঙ্ঘনের অভিযোগ ওঠে, যার মধ্যে রয়েছে নির্যাতন, ধর্ষণ ও যৌন সহিংসতা; এছাড়াও তারা নাগরিকদের ওপর হিজাব পরিধানের বাধ্যবাধকতাসহ শরিয়া আইন কার্যকরের কাজে নিয়োজিত।

আরও দেখুন
গ্যালিপলির যুদ্ধ
বাথবাদী সিরিয়া
তথ্যসূত্র

বহিসংযোগ
 বাসিজের ভিডিও আর্কাইভ
  – বিশ্ববিদ্যালয়গুলোতে বাসিজ

  রুজ অনলাইন থেকে


বিষয়শ্রেণী:ইরানি বিপ্লবের সংগঠন
বিষয়শ্রেণী:ইরানে মানবাধিকার
বিষয়শ্রেণী:এশিয়ায় আধা-সামরিক বাহিনী
বিষয়শ্রেণী:সামরিক যুব দল
বিষয়শ্রেণী:বাহরাইন কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:সৌদি আরব কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
বিষয়শ্রেণী:স্বেচ্ছাসেবী সংগঠন